{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":22,"n_cols":6,"rows_kept":22,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga akcijskog plana za prevenciju i nadzor nad kroničnim nezaraznim bolestima 2020. - 2026"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"TDR d.o.o.","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026","U dijelu Akcijski plan za Hrvatsku 2020. – 2026. – razrada prema prioritetnim područjima intervencija- tablični prikaz \n2.3 Duhan navodi se \nAktivnost \nTočka 2.3.1.\nRazmotriti mogućnosti  povećanja trošarina na duhanske proizvode i/ili utvrđivanja drugih poreza u cilju smanjenja prevalencije \n\n\n\n\nPrilikom razmatranja gore navedene aktivnosti svakako je   važno prethodno uzeti u obzir tržišne prilike , te mogućnost da će predložena aktivnost polučiti i druge supsidijarne (neželjene) efekte. \nNaime, značajnim povećanjem trošarina, jedan dio potrošača prebacuje se na jeftinije duhanske proizvode, a značajni dio potrošača prelazi na alternativne (ilegalne) izvore nabavke duhanskih proizvoda, što neminovno utječe na povećanje crnog tržišta duhana i duhanskih proizvoda. \n\nFluktuiranje ka ilegalnim tokovima zabilježeno je u istraživanjima KMPG-a prema kojima je 2017. godine Hrvatska bilježila 2,1% ilegalnih količina cigareta, za razliku od izvještaja iz 2018. godine kada se taj iznos povećao na 6,3%, i to u okolnostima umjerenog povećavanja trošarina. Dodatno, kada se ilegalnom tržištu cigareta, pridoda i  ilegalno tržište rezanog duhana, procjenjuje se da ilegalno tržišta duhanskih proizvoda u Republici Hrvatskoj iznosi cca.  20%.\n\nTakođer, Zakon o potvrđivanju protokola o uklanjanju nezakonite trgovine duhanskim proizvodima, u dijelu ocjene stanja i cilja koji se donošenjem Zakona želi postići, ističe se  :\n\n„(...) Pored gubitaka u proračunu proizvodi, koji se nalaze u ilegalnim tokovima su izvan nadzora i njihova zakonska zdravstvena ispravnost je više nego upitna.\n\n(...) Prema procjenama otkupljivača duhana, sivo tržište duhana iznosi oko 750 milijuna kuna.\n\n(…) Unatoč mjerama za suzbijanje krijumčarenja koje se kontinuirano poduzimaju te kontinuiranim aktivnostima  nadležnih tijela, osobito carine i policije,  posljednji trendovi pokazuju da postojeće aktivnosti i dalje nisu dostatne za rješavanje ovoga problema.“ \n\n\nUsporedno sa zemljama EU, Hrvatska pripada u krug zemalja s najnižim osobnim primanjima. U tom smislu, udio trošarine u indeksu priuštivosti nalazi se na samom vrhu u odnosu na druge zemlje članice EU.\n\nNadalje, napominjemo da  Hrvatska ima jednu od najvećih stopa PDV-a u regiji te su potrošači  u smislu odnosa maloprodajne cijene i priuštivosti izloženi jednom od najskupljih proizvoda na tržištu.\n\nUvođenjem novih poreza  (osim trošarina), direktno se  krši Direktiva Vijeća 2011/64/EU od 21. lipnja 2011 o strukturi i stopama trošarina koje se primjenjuju na prerađeni duhan. Predložena aktivnost uvođenja drugih, dodatnih poreza na duhanske proizvode, je  neutemeljena, obzirom da  je ista izvan sustava trošarina , te joj svrha  ista kao i ona koju imaju postojeće trošarinske politike.\n\nNadalje, ističemo da se kroz prihod od trošarina na duhanske prerađevine, već doznačuju sredstva iz državnog proračuna na račun Hrvatskog zavoda za zdravstveno osiguranje za potrebe zaštite javnog zdravstva. \n\nSukladno gore navedenom, molimo da se sva iznesena argumentacija razmotri za Točku 2.3.1 Akcijskog plana.\n\n\nTočka 2.3.7.\nU dijelu aktivnosti, specifični ciljevi i indikatori rezultata navodi se sljedeće :\n\nZaštita javnozdravstvenih politika vezanih za kontrolu duhanskih proizvoda od komercijalnih  i drugih stečenih interesa u duhanskoj industriji\n\nUspostaviti mjere za ograničavanje među-djelovanja s duhanskom industrijom i osigurati transparen-tnost tih među-djelovanja \n  \nIzbjegavati sukobe interesa za vladine dužnosnike i zaposlenike \n  \nTražiti  da informacije dobivene od duhanske industrije budu transparentne i točne\n\nUsvajanje  i primjena  odgovarajuće legislative u svrhu zaštite javnozdravstvenih politika vezanih za kontrolu duhanskih proizvoda od komercijalnih  i drugih stečenih interesa u duhanskoj industriji\n\nOdgovorna tijela\nMIZ, MINGO, MPS, MF\nPartnerske organizacije\nHZJZ, ZZJZ, \n-zdravstvene ustanove na svima razinama zdravstvene zaštite \n-zdravstveni radnici \n-stručna društva \n-organizacije civilnog društva \n  \n\nSam sadržaj Točke 2.3.7 Akcijskog plana jasno implicira zaključak  da je osnov za kreiranje istog Okvirna konvencija za kontrolu duhana ( u daljem tekstu FCTC) . \n\nMeđutim, važno je da se se prilikom pozivanja na ograničavanje međudjelovanja sa duhanskom industrijom  odrednice FCTC ne tumače šire u odnosu na preporuke te da se jasno navede o kakvim se ograničenjima radi kako bi se izbjeglo pogrešno tumačenje iste.\n\nOdređivanje  Odgovornih tijela tj. Navedna Ministarstva, nisu isključivo povezana sa sprovođenjem politika javnog zdravstva (osim Ministarstva zdravlja) te je nužno da svaki u okviru svojih oblasti održavaju kontakte sa gospodarstvenicima, poslovnim subjektima te samim tim i sa  duhanskom industrijom.\n\n(npr suradnja između duhanske industrije i ministarstava osobito u odnosu na jačanje mjera namijenjenih sprečavanju ilegalne trgovine duhanom i duhanskim proizvodima, sustava sljedivosti duhanskih proizvoda, savjetovanja u svezi trošarine i oporezivanja, propisa koji se tiču proizvoda, carina, poljoprivrede  i sl... \n\nCilj komunikacije je stvoriti dobru regulatornu praksu što je u interesu i regulatornih tijela i samih gospodarstvenika.\nOrganizacija za ekonomsku suradnju i razvoj (OECD) definira dobru regulatornupraksu u smislu da zahtijeva transparentnost, odgovornost i sudjelovanje svih relevantnih nositelja interesa, uključujući i industriju, u oblikovanju propisa. OECD, među brojnim uglednim organizacijama, vjeruje da su kvalitetni propisi rezultat razvojnog procesa koji uključuje sudjelovanje svih zainteresiranih strana.\n\nSukladno gore navedenom, molimo da se sva iznesena argumentacija razmotri za Točku 2.3.7 Akcijskog plana."]
[2,"Hrvatska ljekarnička komora","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n1. Uvod","U stavku 6. uvodnog sadržajnog dijela iza teksta u zagradi \"(npr. ljekarništvo)\" nadopuniti tekst tako da glasi (npr. ljekarništvo kao pacijentima i ostalima posebno lako dostupan dio zdravstvene infrastrukture-mreže primarne ZZ).\nObrazloženje:\nLjekarništvo je u svim EU državama posebno angažirano u aktivnostima promidžbe zdravlja i prevencije KNZ. Na ovaj način ljekarničkoj djelatnosti u RH želi se osigurati sustavna uključenost u te  aktivnosti te osnaživanje  zdravstvene uloge.\nZa HLJK - Ana Soldo, mag.pharm., predsjednica HLJK"]
[3,"Hrvatsko farmaceutsko društvo","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n1. Uvod","U stavku 6. uvodnog sadržajnog dijela iza teksta u zagradi \"(npr. ljekarništvo)\" nadopuniti tekst tako da glasi (npr. ljekarništvo kao pacijentima i ostalima posebno lako dostupan dio zdravstvene infrastrukture-mreže primarne ZZ).\nObrazloženje:\nLjekarništvo je u svim EU državama posebno angažirano u aktivnostima promidžbe zdravlja i prevencije KNZ. Na ovaj način ljekarničkoj djelatnosti u RH želi se osigurati sustavna uključenost u te  aktivnosti te osnaživanje  zdravstvene uloge.\nZa Hrvatsko farmaceutsko društvo - mr.sc. Darko Tkač, mag.pharm.spec., predsjednik"]
[4,"HUUGO Hrvatska udruga ugovornih ordinacija ","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n1. Uvod","HUUGO ( HUKPZZ) u sustavu PZZ potrebno je  smanjit   standardni broj osiguranika po  timu ,  dakle   potreban je dvoastruki broj timova od postojećih,   te udvostručenje sredstasv  za PZZ. To je  prvo  potrebno napraviti  , kako  bi  PZZ  mogla odrađivati sve one  preventivne , savjetodavne  i ine  aktivnosti    zbog kojih i postoji.  Županije i gradovi moraju  sufonancirati   PZZ jer  to od njih traži Ustav RH ,  Zakon o  regionalnoj i lokalnoj samoupravi te  Zakon o zdravstvenoj zaštiti."]
[5,"Irena Franolić","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n1. Uvod","Prevencija nad kroničnim nezarznim bolestima nedovoljno je uspješna jer mora poticati iz temelja zdravstvenog sustava a to je primarna zdravstvena zaštita. Zavodima za javno zdravstvo treba povjeriti statistiku, a ne temelj i pozivanje na preventivu. Zavodi za javno zdravstvo su profitne zdravstvene ustanove koje se u EU zemljama bave svim djelatnostima koje su pridružene zdravstvenom sustavu i jednako važne kao okoliš, hrana i sl. Do poboljšanja prevencije nad kroničnim nezaraznim bolestima doći će onda kada se dogode strukturne promjene u zdravstvu i kada se profitno razdvoji od potrebnog, i kada se preventivno razdvoji od kurativnog, te se preventivna medicina povjeri onom tko se može njome baviti svakodnevno u kontaktu sa pojedincem. Sve se svodi na jačanje primarne zdravstvene zaštite i dovođenje liječnika u sustav iz onih područja u kojima liječnik ne radi dovoljno ili ih treba mijenjati (školska medicina, medicina rada)."]
[6,"Irena Franolić","2. Situacijska analiza,\n2.3. Zloćudne novotvorevine","Povezivanje dionika sustava koji se bave Nacionalnim programima je vrlo teško. Centar za rak je nešto što ulijeva povjerenje da će se od tuda moći koordinirati programi. Zavodi za javno zdravstvo moraju kvalitetno prikupiti podatke i to prezentirati. Znamo da je pozivanje uspješnije u nekim programima, a u nekima vrlo neuspješno."]
[7,"Irena Franolić","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n3. Odrednice Akcijskog plana","Akcijski plan pojačava aktivnosti na individualnoj razini što uključuje samo po sebi jačanje aktivnosti na razini PZZ. Populacijski dio odradit će epidemiologija koja je u RH još uvijek previše zabavljena sa zaraznim bolestima kojih više nema u tom obimu.Na Odjelima za javno zdravstvo smanjiti broj liječnika, posebno u manjim sredinama i usmjeriti ih prema PZZ-u. Veći regionalni Zavodi mogu odraditi populacijski dio za regiju."]
[8,"Irena Franolić","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n4. Povezanost s drugim značajnim problemima","Starenje populacije zahtijeva gerontološke centre po nastavnim Zavodima, jer se iz veće sredine može iskoordinirati posao i kvalitetnije prikupiti podatke. U manjim sredinama poticati razvoj gerijatrije kao struke."]
[9,"HUUGO Hrvatska udruga ugovornih ordinacija ","4. Povezanost s drugim značajnim problemima,\n4.1. Mentalno zdravlje","HUUGO ( HUKPZZ ) \nRH je među prvih 5  zemalja u svijetu  po  dobnoj  strukturi  tj  zastupljenosti  starijih od  65 g, očekuje se    u 10%  stanovništva starijih od  65 g razvoj  nekog oblika  demencije. Dakle,već danas  imamo  više od 80 000 oboljelih od demencije   a da   nema   plana  skrbi o njima. Dogoditi  će s e epidemija  a  mi  ćemo   opet  biti  zatečeni., POd hitno je potrebno unutar   prostora  domova zdravlja   organizirati  centre za  palijativnu skrb  koji  će o   sugrađanima skrbiti  za  0 kn  jer su  upravo ti sugrađani  cijeli svoj  radni vijek izdvajali  iz svojih plaća   za izgradnju  baš tih domova zdravlja. Pod  hitno je potrebno osmisliti programe  za  povlačenje  sredstava EU fondova  za tu namjenu. . Danas je već kasno ,  zato požuriimo ! Županije i gradovi  su odgovorni za postojeće stanje."]
[10,"Hrvatska ljekarnička komora","4. Povezanost s drugim značajnim problemima,\n4.2. Zarazne bolesti","Iskustva europskih zemalja u zadnjih desetak godina pokazuju značajno povećanje procijepljenosti protiv gripe kao posljedicu uključenja ljekarnika u edukaciju pacijenata o važnosti cijepljenja, korištenje ljekarne kao lokacije za provođenje cijepljenja te edukacije ljekarnika kao provoditelja cijepljenja. Velika Britanija, Francuska, Estonija, Portugal, Španjolska su uvođenjem usluge cijepljenja u ljekarnama postigle značajno veću procjepljenost populacije protiv gripe, naročito zdrave radnoaktivne populacije.\nLjekarnici u Hrvatskoj kao najdostupniji zdravstveni radnici, često jedini stalno prisutni na nekim lokacijama spremni su na proširenje svojih kompetencija i uključivanje u aktivnosti u skladu sa Europskim akcijskom planom za cijepljenje.\nZa Hrvatsku ljekarničku komoru - Ana Soldo, mag.pharm. predsjednica"]
[11,"Irena Franolić","4. Povezanost s drugim značajnim problemima,\n4.2. Zarazne bolesti","Klasične zarazne bolesti koje se lako dijagnosticiraju uvelike su smanjene. Prijetnja su novi virusi koji su nepoznanica što se tiče tijeka bolesti i ishoda, pa je zbog povećanja takvih bolesti veoma važna koordinacija svih službi iz referentnih centara(HZJZ). Jačati referentne centre za takve bolesti koji koordiniraju cijelu Hrvatsku."]
[12,"ŽARKO LJUBIĆ","4. Povezanost s drugim značajnim problemima,\n4.3. Okoliš i zdravlje","ne spominjete uopće utjecaj buke , glazbene buke iz/u ugostiteljskim objektima a koja buka je jedan od glavnih uzročnika moderne pošasti među mladima a to je gluhoća. u cijelom modernom svijetu se broj nagluhih i gluhih mladih osoba zahvaljujuć buci u lokalima povećava do neslućenih razmjera. mladi postaju teret društva koje nije brinulo o sprječavanju buke u kafićima i ostalim ugostiteljskim objektima a kojoj su izloženi po 12 sati/dan.  \nTo nigdje ne spominjete , a to je izuzetno važno u prevenciji bolesti gluhoće...."]
[13,"Hrvatska ljekarnička komora","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n6. Akcijski plan za Hrvatsku 2020. – 2026. – razrada prema prioritetnim područjima intervencija","Ovaj sadržajni dio nadopuniti u opisu \"Specifičnih ciljeva\" s novom točkom 10., a koja se predlaže da glasi: \"10. osigurati bolju suradljivost pacijenata u farmakoterapiji KNB-a, bolje upravljanje i preventivu (spiječavanje) medikacijskih pogrešaka u polifarmaciji  te sustavno praćenje/evaluiranje ishoda terapije KNB-a.\"\nObrazloženje:\nDostupna zdravstvena statistika u EU kao i neki pilot-projekti praćenja farmakoterapije u RH ne pokazuju očekivane i adekvatne terapijske rezultate i ishode, a posebno zbog loše educiranosti i suradljivosti pacijenata. Zdravstveni sustav i šire država se zbog toga treba treba bolje i više  fokusirati na edukaciju, terapijsko savjetovanje i druge aktivnosti koje moraju racionalizirati farmakoterapiju i unaprijediti ishode u liječenju KNB-a.\n\nU tabličnom prikazu razrade Akcijskog plana prema prioritetnim područjima izvršiti slijedeće nadopune teksta:\n\n• za aktivnost 3.1.1. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst  HFD (Hrvatsko farmaceutsko društvo) i HLJK (Hrvatsku ljekarničku komoru).\n• za aktivnost 3.1.2. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst  HLJK i  HFD,\n• za aktivnost 3.1.3. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HLJK i HFD ,\n• za aktivnost 3.1.4. dodati u stupac „Partnerske organizacije“ tekst HLJK i  HFD ,\n• za aktivnost 3.1.6. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HLJK i HFD ,\n• za aktivnost 3.1.7. dodati u stupac „Partnerske organizacije“ tekst HLJK i HFD ,\n• za aktivnost 3.1.8. dodati u stupac „Partnerske organizacije“ tekst HLjK i HFD ,\n• za aktivnost 3.2.1. dodati u stupac „Partnerske organizacije“ tekst  HLJK i HFD,\n• za aktivnost 3.2.2. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HLJK i HFD,\n• za aktivnost 3.2.1. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HLJK i HFD,\n• za aktivnost 3.3.2. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HLJK i HFD,\n• za aktivnost 3.4. dodati u stupac „Partnerske organizacije“ tekst HLJK i HFD,\n• za aktivnost 3.5. dodati u stupac „Partnerske organizacije“ tekst HLJK i HFD,\n• za aktivnost 3.6.1. dodati u stupac „Partnerske organizacije“ tekst HLJK i HFD,\n• za aktivnost 3.6.2. dodati u stupac „Partnerske organizacije“ tekst HLJK i HFD,\n• za aktivnost 3.6.3. dodati u stupac „Partnerske organizacije“ tekst HLJK i HFD,\n• za aktivnost 3.7.1. dodati u stupac „Partnerske organizacije“ tekst HLJK i HFD,\n• za aktivnost 3.7.2. dodati u stupac „Partnerske organizacije“ tekst HLJK i HFD,\n• za aktivnost 3.7.3. dodati u:  stupac „Specifični ciljevi“ tekst Savjetovanje o ispravnom i racionalnom doziranju i aplikaciji antiasmatika i i dr. lijekova s praćenjem ishoda; te stupac „Partnerske organizacije“ tekst HLJK i HFD,\n• za aktivnost 3.7.4. dodati u stupac „Partnerske organizacije“ tekst HLJK i HFD,\n• za aktivnost 3.8.2. dodati u stupac „Partnerske organizacije“ tekst HLJK i HFD,\n• za aktivnost 3.8.3. dodati u stupac „Partnerske organizacije“ tekst HLJK i  HFD,\n\nObrazloženje:\nU definiranju specifičnih ciljeva potrebno nam je jasno  fokusiranje na edukaciju, terapijsko savjetovanje i druge aktivnosti koje moraju racionalizirati  farmakoterapiju i unaprijediti ishode u liječenju KNB-a. Kao partnersku organizaciju nužno je uključiti i krovnu nacionalnu strukovnu farmaceutsku organizaciju - Hrvatsko farmaceutsko, društvo, koje je još prije 20-tak godina u suradnji s EUROPHARM forumom i WHO-om imalo razrađene edukacijske ljekarničke projekte za dijabetes, astmu i hipertenziju. Uključivanjem HLJK i HFD-a u sustavnu mrežu partnerskih organizaciju stvaramo bolje preduvjete i operativnost u provođenju akcijskog plana u ljekarništvu.\nHrvatska ljekarnička komora je u protekle dvije godine provela niz projekata kako bi prevenciju, rano otkrivanje i praćenje kroničnih nezaraznih bolesti unaprijedila te omogućila pacijentima neposredne zdravstvene usluge blizu njihovog doma, bez naručivanja i listi čekanja.\nIskustva europskih zemalja pokazuju da se uključivanjem ljekarnika u praćenje kroničnih nezaraznih bolesti postižu značajno bolji ishodi liječenja, smanjuju nepotrebni troškovi u zdravstvu te povećava kvaliteta života pacijenata.\nZa Hrvatsku ljekarnički komoru - Ana Soldo, predsjednica HLJK"]
[14,"Hrvatsko farmaceutsko društvo","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n6. Akcijski plan za Hrvatsku 2020. – 2026. – razrada prema prioritetnim područjima intervencija","Ovaj sadržajni dio nadopuniti u opisu \"Specifičnih ciljeva\" s novom točkom 10., a koja se predlaže da glasi: \"10. osigurati bolju suradljivost pacijenata u farmakoterapiji KNB-a, bolje upravljanje i preventivu (spiječavanje) medikacijskih pogrešaka u polifarmaciji  te sustavno praćenje/evaluiranje ishoda terapije KNB-a.\"\nObrazloženje:\nDostupna zdravstvena statistika u EU kao i neki pilot-projekti praćenja farmakoterapije u RH ne pokazuju očekivane i adekvatne terapijske rezultate i ishode, a posebno zbog loše educiranosti i suradljivosti pacijenata. Zdravstveni sustav i šire država se zbog toga treba treba bolje i više  fokusirati na edukaciju, terapijsko savjetovanje i druge aktivnosti koje moraju racionalizirati farmakoterapiju i unaprijediti ishode u liječenju KNB-a.\n\nU tabličnom prikazu razrade Akcijskog plana prema prioritetnim područjima izvršiti slijedeće nadopune teksta:\n\n• za aktivnost 3.1.1. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst  HFD (Hrvatsko farmaceutsko društvo),\n• za aktivnost 3.1.2. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HFD,\n• za aktivnost 3.1.3. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HFD ,\n• za aktivnost 3.1.4. dodati u stupac „Partnerske organizacije“ tekst HFD ,\n• za aktivnost 3.1.6. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HFD ,\n• za aktivnost 3.1.7. dodati u stupac „Partnerske organizacije“ tekst HFD ,\n• za aktivnost 3.1.8. dodati u stupac „Partnerske organizacije“ tekst HFD ,\n• za aktivnost 3.2.1. dodati u stupac „Partnerske organizacije“ tekst HFD,\n• za aktivnost 3.2.2. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HFD,\n• za aktivnost 3.2.1. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HFD,\n• za aktivnost 3.3.2. dodati u:  stupac „Specifični ciljevi“ tekst Postići bolju suradljivost pacijenata u farmakoterapiji i sustavno pratiti ishod; te stupac „Partnerske organizacije“ tekst HFD,\n• za aktivnost 3.4. dodati u stupac „Partnerske organizacije“ tekst HFD,\n• za aktivnost 3.5. dodati u stupac „Partnerske organizacije“ tekst HFD,\n• za aktivnost 3.6.1. dodati u stupac „Partnerske organizacije“ tekst HFD,\n• za aktivnost 3.6.2. dodati u stupac „Partnerske organizacije“ tekst HFD,\n• za aktivnost 3.6.3. dodati u stupac „Partnerske organizacije“ tekst HFD,\n• za aktivnost 3.7.1. dodati u stupac „Partnerske organizacije“ tekst HFD,\n• za aktivnost 3.7.2. dodati u stupac „Partnerske organizacije“ tekst HFD,\n• za aktivnost 3.7.3. dodati u:  stupac „Specifični ciljevi“ tekst Savjetovanje o ispravnom i racionalnom doziranju i aplikaciji antiasmatika i i dr. lijekova s praćenjem ishoda; te stupac „Partnerske organizacije“ tekst HFD,\n• za aktivnost 3.7.4. dodati u stupac „Partnerske organizacije“ tekst HFD,\n• za aktivnost 3.8.2. dodati u stupac „Partnerske organizacije“ tekst HFD,\n• za aktivnost 3.8.3. dodati u stupac „Partnerske organizacije“ tekst HFD,\n\nObrazloženje:\nU definiranju specifičnih ciljeva potrebno nam je jasno  fokusiranje na edukaciju, terapijsko savjetovanje i druge aktivnosti koje moraju racionalizirati  farmakoterapiju i unaprijediti ishode u liječenju KNB-a. Kao partnersku organizaciju nužno je uključiti i krovnu nacionalnu strukovnu farmaceutsku organizaciju - Hrvatsko farmaceutsko, društvo, koje je još prije 20-tak godina u suradnji s EUROPHARM forumom i WHO-om imalo razrađene edukacijske ljekarničke projekte za dijabetes, astmu i hipertenziju. Uključivanjem HFD-a u sustavnu mrežu partnerskih organizaciju stvaramo bolje preduvjete i operativnost u provođenju akcijskog plana u ljekarništvu.\n\nZa HFD: mr.sc. Darko Takač, mag.pharm.spec., predsjednik"]
[15,"Udruga korisnika osobnih isparivača - CROHM","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\n6. Akcijski plan za Hrvatsku 2020. – 2026. – razrada prema prioritetnim područjima intervencija","Unatoč znatnom povećanju cijene cigareta i poduzetim javnozdravstvenim naporima,  broj ljudi koji puše u Hrvatskoj već godinama značajnije ne pada te u nas danas puši gotovo svaka treća odrasla osoba. \n\nS druge strane, Public Health England (engleski pandan našeg Hrvatskog zavoda za javno zdravstvo) navodi da su e-cigarete zdravstveno oko 95% sigurnije od konvencionalnih cigareta. Nadalje, kanadski javnozdravstveni plan „Canada's Tobacco Strategy“ (Kanada je prva zemlja koja je radikalno zabranila pušenje) također navodi važnu ulogu harm reduction strategija u borbi protiv pušenja : https://www.canada.ca/content/dam/hc-sc/document\ns/services/publications/healthy-living/canada-to\nbacco-strategy/overview-canada-tobacco-strategy-\neng.pdf) . \n\nTakođer, sve brojnija neovisna istraživanja, uključujući i njemačke i nizozemske državne toksikološke laboratorije, te američki FDA (Food and Drugs Amdinistration) potvrđuju znatno manju prisutnost štetnih kemijskih spojeva u proizvodima koji griju, a ne izgaraju duhan. \n\nPredlažemo da se i u Hrvatskoj, kao što su to već učinile Kanada, Velika Britanija, Australija i Novi Zeland,  zemlje koje su do sada ostvarile najveće uspjehe u bori protiv pušenja, ozbiljnije razmisli o potencijalu aktivnijeg uključivanja principa smanjenja štete u borbu protiv pušenja koji su se dokazali iznimno učinkovitima u drugim javnozdravstvenim problemima. Molimo Vas da u definiranje javnozdravstvenih aktivnosti usmjerenih na borbu protiv epidemije pušenja cigareta uvrstite, za početak, barem rečenicu o razmatranju potencijala programa smanjenja štete u Hrvatskoj. E-cigarete i proizvodi koji griju duhan ne bi trebali biti regulirani na isti način kao i cigarete.\n\nProgrami smanjenja štete ne zamjenjuju klasične preventivne aktivnosti, već se uvode kao dodatna mogućnost za one koji ne mogu ili ne žele prestati pušiti."]
[16,"Hrvatska ljekarnička komora","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\nAkcijski plan za Hrvatsku 2020. – 2026. – razrada prema prioritetnim područjima intervencija- tablični prikaz","Pod stavkom 3.7.4. predlažemo u aktivnosti dodati edukaciju ljekarnika za provođenje cijepljenja protiv gripe u ljekarnama. Specifični ciljevi te aktivnosti bili bi, prema iskustvima europskih zemalja ,uvođenje usluge cijepljenja u ljekarne od strane ljekarnika za povećanje procijepljenosti stanovništva na gripu koja je već duži niz godina u opadanju. Vremenski period bi bio od 2020-2022.\nZa odgovorna tijela za provođenje edukacije ljekarnika predlažemo Farmaceutsko-biokemijski fakultet u Zagrebu te Hrvatsku ljekarničku komoru. Partnerske organizacije bile bi Ministarstvo zdravstva i HZJZ.\nZa HLJK - Ana Soldo, mag.pharm., predsjednica"]
[17,"Hrvatska ljekarnička komora","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\nAkcijski plan za Hrvatsku 2020. – 2026. – razrada prema prioritetnim područjima intervencija- tablični prikaz","U stavcima 3.1.3. i  3.1.7. primjena acetilsalicilne kiseline nakon akutnog koronarnog sindroma i / ili u sekundarnoj prevenciji KVB-a bitno je napomenuti da se Acetilsalicilna kiselina na tržištu RH nalazi u statusu bezreceptnog lijeka što za posljedicu ima da pacijenti kojima taj lijek nije indiciran mogu samostalno odlučiti o uzimanju tog lijeka. Važno je uključiti ljekarnike .u procese izrade smjernica za primjenu acetilsalicilne kiseline radi pravilne primjene lijeka i sprečavanja neželjenih posljedica lijeka. Dodatno je važno omogućiti ljekarnicima da mogu izvjestiti izabranog liječnika obiteljske medicine ili specijalistu o uvođenju u terapiju acetilsalicilne kiseline. Nerijetko se događa da pacijenti uzimaju lijek od dva proizvođača istovremeno te niz drugih medikacijskih pogrešaka koji mogu značajno negativno utjecati na zdravlje pacijenta.\nZa HLJK - Ana Soldo, mag.pharm., predsjednica"]
[18,"Irena Franolić","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\nAkcijski plan za Hrvatsku 2020. – 2026. – razrada prema prioritetnim područjima intervencija- tablični prikaz","Da bi se akcijski plan proveo potrebno je uključiti druga zanimanja u zdravstveni sustav, a štediti liječnike koje treba usmjeriti prema PZZ- u. To su  nutricionisti, kineziolozi,   koji mogu pružiti smjernice u svojoj struci i dobro surađivati sa zdravstvenim sustavom u manjim sredinama ili biti dio zdravstvenog sustava u većim sredinama (regionalni ustroj Zavoda za javno zdravstvo). Jačanje struka psihologije i ostalih struka u županijskim Zavodima koje rade na kontroli hrane."]
[19,"Josip Milas","NACRT PRIJEDLOGA AKCIJSKOG PLANA ZA PREVENCIJU I NADZOR NAD KRONIČNIM NEZARAZNIM BOLESTIMA 2020. - 2026,\nAkcijski plan za Hrvatsku 2020. – 2026. – razrada prema prioritetnim područjima intervencija- tablični prikaz","Poštovani, navedeni Akcijski plan je gotovo u potpunosti identičan zadnjem istom dokumentu. Navedene aktivnosti nisu ništa drugo nego puste želje jer za provedbu ovih aktivnosti nisu naznačeni alati kojima će se služiti u postizanju ishoda svake aktivnosti. U uvodu ovom planu nije napisana poveznica na kojoj bi se vidjeli postignuti rezultati iz prošlog akcijskog plana, pojedinačno navedeni sukladno planu i procijeniti njegova provedba i rezultati, što je, a što nije napravljeno, tko je, a tko nije dao rezultate plana. Ono što je napisano u uvodu nije posljedica akcijskog plana. Moje je pitanje gdje se mogu pročitati konkretni rezultati postignuti na temelju prošlog akcijskog plana? Drugo je pitanje koji su očekivani rezultati jer ovako napisan plan za rezultat ili ishod može imati i nulu ili još gore, ništa.\nAko su aktivnosti iz plana u plan iste, tada mi odgovorite zašto se ponavljaju te iste aktivnosti i tko je odgovoran?\nStoga molim poveznicu kako bi se mogli pročitati rezultati zadnjeg Akcijskog plana prema redoslijedu navođenja.\nDa postoje aktivnosti koje nisu ništa drugo nego populizam ili aktivnosti koje su napisane da će dati rezultat koji u stvari nije i ne može biti rezultat govori u prilog onima koji su ovo pisali. Umjesto da su navedene aktivnosti koje su ostvarive, navedeno je bezbroj aktivnosti koje nisu ništa drugo nego neodgovorno pisanje.\n\nEvo nekoliko primjera:\nA Unos soli\n1. Količina dnevnog unosa soli. U prošlom Akcijskom planu 2015-2020 naveden je kao indikator 9 grama/osobi/dan. Molim da mi pošaljete izvješće ili poveznicu na kojoj mogu pročitati rezultat ovog akcijskog plana\n2. U novom akcijskom planu više se ne kvantificira indikator, ne spominje se koja je sadašnja polazna vrijednost indikatora, što se želi i na koji način postići. Molim da specificirate rezultat ove aktivnosti.\n3. U novom akcijskom planu navedeno je da je specifični cilj reducirati unos soli za 30% na razini populacije. Molim da napišete koja je polazna osnova za redukciju soli. Ne može biti implementacija i praćenje aktivnosti iz Strateškog plana za smanjenje prekomjernog unosa soli specifični cilj jer je to promašeno! Zašto rezultat nije npr. pravilnik o sadržaju soli u komercijalnim proizvodima. Stoga predlažem da se ova aktivnost makne jer ne može proizvesti nikakav rezultat osip populizma.\nB 3.3.1. Jačanje kapaciteta primarne zdravstvene zaštite  za procjenu i upravljanje  šećernom bolešću  i debljinom kroz obrazovanje pružatelja zdravstvenih usluga: ista je aktivnost bila i u prošlom planu pod istom točkom. Molim na kojoj se poveznici mogu vidjeti rezultati na koji je način ojačan kapacitet PZZ vezano za šećernu bolest i objašnjenje zašto se ista aktivnost ponavlja.\n\nC 3.6.3 Promocija HepB i HPV imunizacija kako bi spriječili razvoj KNB-a. Ista aktivnost je bila i u prošlom planu pod točkom 3.6.2. Objasnite mi zašto se aktivnost ponavlja i zašto se promocija cijepljenja protiv HBV promovira kada je ono obvezno? Zašto rezultat ove aktivnosti nije npr. novi pravilnik o prisilnom cijepljenju ili kaznama ili bilo što drugo što bi podiglo procijepljenost? Koji je ciljani rezultat procijepljenosti protiv HBV kako bi se mogao pratiti uspjeh aktivnosti.\n\nD Mnoge aktivnosti navode ulogu HZJZ kada su u pitanju KNB. HZJZ nema ljudskog kapaciteta niti stručnjaka koji mogu provesti ovu aktivnost koja je u njihovoj nadležnosti već desetljećima. Pri tome se u cijelosti zanemaruju županijski zavodi koji su svojim intelektualnim i drugim kapacitetima višestruko nadmašuju iste u HZJZ. Molim odgovor zašto se županijski zavodi ne uključuju u aktivnosti i zašto aktivnosti i ciljevi aktivnosti nisu precizno određene kao i načini na koji će se mjeriti rezultati tih aktivnosti? KNB ne mogu se obrađivati ozbiljno bez suradnje s IT tvrtkama i dostupnosti izvornih podataka iz HZZO, a ne iz sekundarnih izvora.\n\nE 4.4 Mogućnost povezivanja podataka, ista aktivnost u prošlom planu pod brojem 4.6 je kolosalno napisana aktivnost i izvršitelji. Ovo jednostavno nije moguće jer HZZO je zatvorio svoje podatke i pristup njima je izuzetno restriktivan čime se pravi šteta zdravstvenom sustavu u organizacijskom i financijskom smislu i ne postoji IT tvrtka koja bi ostvarila tu povezanost podataka na opće dobro. Moje je pitanje što je po tom pitanju napravljeno i koji su rezultati i gdje se o tome može pročitati. Budući da se prikupljaju i obrađuju sekundarni podaci, naročito zdravstveni, koji su sami po sebi manje vrijedni jer ih piše administrativno, a ne zdravstveno osoblje, što i sam znam jer je to praksa u zdravstvenom sustavu, predlažem aktivnost otvaranja podataka HZZO i zdravstvenih ustanova za zdravstvene, a posebno javnozdravstvene djelatnike, uz poštivanje zakona o zaštiti osobnih podataka, da u suradnji s IT tvrtkama analiziraju izvorne podatke iz zdravstvenog sustava radi postizanja dijela zadanih ciljeva u ovom dokumentu."]